สมุนไพรไทย 6 ชนิดที่มีสรรพคุณรักษาโรค

ประเทศไทยตั้งอยู่ในแถบร้อนชื้น ซึ่งเหมาะเป็นอย่างยิ่งกับการเจริญเติบโตของเหล่าพันธุ์พืช และในประเทศไทยก็มีสมุนไพรต่างๆ มากมายที่เราใช้ในการ รักษาโรคมาตั้งแต่สมัยบรรพบุรุษ แม้ว่าในปัจจุบันจะมีการพัฒนาทางการแพทย์ไปมากแล้ว แต่ก็มียาบางชนิดที่สกัดสารมาจากสมุนไพรพื้นบ้านเช่นกัน ดังนั้น ในวันนี้เราจะนำเสนอสมุนไพรไทย 6 ชนิดที่มีสรรพคุณในการรักษาโรคค่ะ

1. ขมิ้นชัน

ขมิ้นชันนั้น มีประโยชน์ทั้งด้านความสวยงาม และการรักษาโรคได้เช่นกัน โดยเราสามารถใช้ขมิ้นชันในการขัดตัว เพื่อทำให้ผิวพรรณผ่องใส แต่ในด้าน ของสรรพคุณรักษาโรคนั้น เหง้าของขมิ้นชันที่มีรสฝากฝาดนั้น สามารถใช้ฆ่าเชื้อแบคทีเรีย รวมทั้งลดการอักเสบได้ นอกจากนี้ สรรพคุณด้านการบำรุงร่างกาย ของขมิ้นก็มีมากมาย อย่างเช่น การเร่งน้ำนมหลังคลอดบุตรของผู้หญิง รักษาโรคระบบทางเดินหายใจ เป็นต้น

2. ตะไคร้

หนึ่งในวัตถุดิบสำคัญในการทำอาหาร เพราะให้กลิ่นที่เป็นเอกลักษณ์ และทำให้รสชาติของต้มยำเผ็ดร้อน กลมกล่อมมากยิ่งขึ้น นอกจากความอร่อยแล้ว ตะไคร้ ก็มีสรรพคุณทางยาเช่นกัน คือ สามารถบรรเทาอาการหอบหืด ขับลม และสามารถบรรเทาโรคอหิวาตกโรคได้ และนอกจากนี้ เราก็ใช้น้ำมันหอมที่สกัดจากตะไคร้ เป็นที่ไล่ยุงได้ดีเช่นกัน