6 ความจริงเกี่ยวกับกระแต อาร์สยาม

ในวงการเพลงลูกทุ่ง หนึ่งศิลปินที่เราต่างก็นึกถึง และชื่อของเธอก็มักจะเป็นชื่อที่มาเป็นอันดับแรกๆเลยก็ว่าได้ สำหรับนักร้องสาว กระแต-อาร์สยาม ซึ่งเธอนั้นเข้าวงการมาตั้งแต่เป็นยังเป็นวัยรุ่น และในปัจจุบัน เธอนั้นก็ยังโลดแล่นอยู่ในวงการบันเทิง และชื่อเสียงของเธอนั้นก็โด่งดังแบบไม่มีแผ่วเลยทีเดียว ซึ่งในบทความวันนี้ พวกเรามีเรื่องราวของเธอมาฝากกันค่ะ

สาวลำปางคนเก่ง

เธอนั้นมีพื้นเพเป็นคนจังหวัดลำปาง โดยที่เราคงเคยได้ยินเธอนั้นพูดคำเมือง ซึ่งฟังแล้วดูน่ารักเป็นอย่างมาก โดยครอบครัวของเธอนั้นมีพี่น้องจำนวนทั้งหมด 4 คน โดยที่เธอมีน้องสาวหนึ่งคน ที่มีชื่อว่ากระต่าย ซึ่งกระต่ายก็เคยเป็นนักร้องในค่ายอาร์สยามเช่นกัน

ความสามารถพิเศษนอกเหนือจากการร้องเพลง

ใครจะรู้ว่า เธอคนนี้จิ๋วแต่แจ๋วของจริง ภายใต้รูปร่างที่เล็กกะทัดรัดนี้ แต่แฝงไปด้วยความแข็งแรง แข็งแรงจนชนิดที่ว่า เธอนั้นเคยเป็นนักมวยมาก่อน และไม่ใช่นักมวยธรรมดา เธอนั้นเป็นนักมวยที่เคยได้รับตำแหน่งแชมป์ประเทศไทยมาแล้วด้วย